**Osztályozó vizsga követelmények angol nyelv**

**12. évfolyam**

**A2 szint**

**Heti óraszám: 3 óra**

**Felkészülést segítő könyv:Pioneer Intermediate**

Értsen olyan mondatokat és gyakrabban használt kifejezéseket, amelyek az őt közvetlenül érintő területekhez kapcsolódnak (pl. nagyon alapvető személyes és családdal kapcsolatos információ, vásárlás, helyismeret, állás).

Tudjon kommunikálni olyan feladatok során, amikor egyszerű és közvetlen információcserére van szükség ismerős és begyakorolt dolgokra vonatkozóan.

Tudjon egyszerű nyelvi eszközök segítségével beszélni saját hátteréről, szűkebb környezetéről és a közvetlen szükségleteivel kapcsolatos dolgokról.

Értse meg beszélgetésekben az ismerős szavakat, fordulatokat, melyek személyére, családjára, közvetlen környezetére vonatkoznak.

Értse a tanári instrukciókat, és tudjon ezekre reagálni.

Tudja követni a rövid, egyszerű útbaigazításokat.

Legyen képes megérteni és kiszűrni a lényeges információt kiszámítható, hétköznapi témákról szóló rövid hangfelvételekből, ha a megszólalók lassan és világosan beszélnek

Legyen képes megérteni egyszerű, kb. 150 szóból álló olvasott vagy elhangzott szöveget.

Tudjon egyszerű beszélgetésben részt venni, amennyiben a partner lassan, jól artikulálva beszél.

Legyen képes feltenni és megválaszolni egyszerű kérdéseket ismerős témára és helyzetre vonatkozóan.

Tudja önmagát, lakóhelyét egyszerű fordulatokkal leírni.

Legyen képes fenntartani a beszélgetést, pl. új témát kezdeményezni, problémát felvetni,

részt venni egyszerű, begyakorolt, hétköznapi témákról szóló beszélgetésben, amely közvetlen információcserét igényel ismert tevékenységgel kapcsolatban.

Tudja magát megértetni társasági beszélgetésben.

Tudjon 2-3 percig önállóan beszélni hétköznapi témákról (család, lakás, szabadidő, napirend, étkezések, vásárlás, időjárás, iskola, környezetvédelem, utazás, családi és iskolai ünnepek).

Értse meg az ismerős szavakat feliratokon, reklámokban, katalógusokban.

Tudja elkülöníteni a jórészt ismert nyelvi eszközökkel megfogalmazott, kb. 150 szavas szövegben a lényeges információt a lényegtelentől.

Legyen képes kikövetkeztetni a jórészt ismert nyelvi eszközökkel megfogalmazott, kb. 150 szavas szövegből az ismeretlen nyelvi elem jelentését.

Tudjon egyszerű nyomtatványokat kitölteni, rövid üzeneteket megírni.

Legyen képes magáról és kitalált személyekről egyszerű fordulatokat és mondatokat írni.

Tudjon ismert nyelvtani szerkezetek felhasználásával tényszerű információt közvetíteni, kb. 80 szavas szöveget, jellemzést, beszámolót írni.